6. Hans POOM /Kangru Hans, Kangro Hans/, isa Juhan - vt. nr. 10, ema Kai - vt. nr. 11, sündis 29.08.1767 Kirna mõisapiirkonnas Hageri kihelkonnas. Ristiti 02.09.1767, vaderid: pastor Alstadius, mõisa sulase Juhani naine Anu. 1782. a. hingerevisjoni ajal oli kirjas Kohatu mõisapiirkonnas isa Kangru Juhani juures. 1795. a. hingerevisjoni ajaks oli läinud Kirna mõisa kangru ametit pidama. Elas mõisas ka 1811. ja 1816. a. revisjonide ajal. 1826. a. vaherevisjoni ajal oli kirjas vabadikuna Kulli talus Kirna mõisapiirkonnas. 1835. a. perekonnanimede panemise ajal sai perekonnanimeks POOM. Elas Kullil nähtavasti kuni elu lõpuni. Hans suri 79-aastaselt 16.08.1847 kell 8 hommikul Kirna mõisapiirkonnas ja maeti 24.08.1847. Surmapõhjus - vanadus /Alter/.